Следам за парасём выцягваем ката Марцiна - не толькi героя "Калыханкi", але i на працягу 8 гадоў вядучага праграмы "Уся справа ў капелюшы". Кот быў вядомы не толькi сваёй кемлiвасцю i разважнасцю (дзякуй за запамiнальны вобраз Аляксандру Кашпераву), але таксама сваiм "жывым" хвастом, якi выдатна перадаваў эмоцыi. Зараз, на жаль, Марцiн пайшоў на пенсiю, а хвост у яго, як у той дражнiлцы "котка здохла, хвост аблез", выглядае сумнавата i патрабуе "рамонту". Затое пыса ў яго хiтра-а-ая.